"Setswana Puo ya Gae (HL)/P2 20 DBE/2022 SC/NSC – Kaedi Ya Go Tshwaya  Go supa fa Rre Selapo e ne e le tsala ya nnete ga a ka a tswa mo go Motsamai gotlhelele ka a ne a naganela bana, mme a gakolola mogatse go isetsa Gadifele madi a sepalamo gore a ye go tshwarisa Motsamai kwa badirediloagong gore a tlhokomele bana ba gagwe. Tota le kwa bofelelong fa Motsamai a itharabologelwa, o bitsa kopano mme Rre Selapo, jaaka tsala e e se nang tomeletso o ya go utlwa se a se bilediwang ntle le go tshola sekgopi.  Mantsho le ena o ne a gakolola Rre Selapo go thusa Motsamai a re a leke ka natla go mo sokolola.  O ne a gakolola Gadifele gore a se tshabe go itela fa go le thata, ka ba tlaa kgaogana se se teng gore bana ba se ka ba wela mo isong. Go le gale o ne a botsa Gadifele gore a Motsamai ga a ise a buse mogopolo, mme jaaka tsala ya nnete a mo gakolola gore a se busolose bosula ka bo bongwe gonne dilo di tlaa boela mannong.  Gadifele o ne a itse gore bana ba gagwe ba ka se iphetse ba le bosi mme a ba gakolola gore ba se nyeme mooko mme ba itiise. A ba gakolola go tshepa thapelo.  Emang le Lesego ba ne ba gakololana mo seemong se ba neng ba le mo go sona. Emang a gakolola kgaitsadie gore ba itshwarele rraabona gonne a ka tswa a sa ipone. Ba ne ba gakolola mmaabona gore Motsamai a tlhomogelwe pelo mme a fiwe dijo.  Botshelo e le ruri bo tlhoka bagakolodi. (Dikarabo tsa batlhatlhojwa di elwe tlhoko.) [25] POTSO 19 (DIPOTSO TSE DIKHUTSHWANE) GA SE LORATO – MJ Magasa 19.1 Motsamai (1) 19.2 Go lala digoba./Go nna mo nageng ga ga Motsamai./Go sa tlhokomele/ tlamele lelapa ga ga Motsamai. (1) 19.3 - Lo lesego ka lo sa ntse lo na le mmaalona, yo e reng lo bua a lo reetse. - Modimo ga o ke o latlha ope. - Lo tiye tumelong - Se safeleng se a bo se tlhola. - Yo o simololang ka monate o tlaa fetsa ka botlhoko. Jaanong lona ka lo simolola ka botlhoko, lo ya go fetsa ka monate. - Tsatsi lengwe lo tlaa imakalela lo tsweletse pele mo botshelong, ba ba ntseng ba le sotla, ba tsoga ba lo swabela. - Fela fa ke santse ke phela ga nka ke ka lo latlha, ke tla nne ke lo tlabatlabela. - Tshepang thapelo (Di le THARO fela) (3) 19.4 Bana ba ikgolela fela ka thuso ya batho ba ba pelotlhomogi le molemo le fa rraabona a sa ba tlamele. (2) 19.5 Ee, e nnile nnete, kwa bokhutlong, Motsamai o feleletsa a le mo botlhokong, mme ba lelapa la gagwe ba le mo monateng o a sa bolong go o ja./tshotlego ya bona e fedile fa Motsamai ena a feleletsa a se na sepesepe. (2) Kwalololo e ileditswe Phetla"